Diari Oficial de la Generalitat Valenciana


Sumari del DOGV 4614, del 23-10-2003 (2003/11523)

Informació pública del programa d'actuació integrada de la unitat d'execució La Saleta.
---------------------------------------------------------------------------------------

### Dades del document

Número de DOGV
:   4614

Data del DOGV
:   23-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11856


Organisme emissor
:   Agrupació d'Interés Urbanístic la Saleta de Quart de Poblet

Tipus de document
:   Anunci

Informació pública del programa d'actuació integrada de la unitat d'execució La Saleta. [2003/F11254]
  
L'Agrupació d'Interés Urbanístic La Saleta de Quart de Poblet ha formulat un instrument de planejament per a desenrotllar part de la unitat d'execució número 9 de Quart de Poblet, a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, 24.11.1994), i que inclou:
  
- Pla de reforma interior.
  
- Programa d'Actuació integrada.
  
- Projecte d'urbanització.
  
En aplicació del que estableix l'article 48 de la llei es fa constar:
  
- Que l'objecte d'este el constitueix la programació de la unitat d'execució denominada com La Saleta, integrada en l'àrea de repartiment número 9 del sòl urbà delimitat pel Pla General Transitori de Quart de Poblet i situada al sud-oest del nucli urbà de la població.
  
- Que la unitat d'execució delimitada abraça determinats terrenys pertanyents al municipi d'Aldaia, però que per conveni interadministratiu la seua gestió i programació han sigut delegats a l'Ajuntament de Quart de Poblet. No obstant, i en base al dit conveni, es deposita una còpia de la documentació completa a l'Ajuntament d'Aldaia a efectes de facilitar l'accés a esta als veïns d'esta localitat.
  
- Que la notaria en què estan protocol·litzats els documents és la de María del Carmen Moroder Tomás, situada a Quart de Poblet, carrer de Sant Onofre, 59, 2a.
  
- Que l'exemplar depositat davant de l'Ajuntament de Quart de Poblet va ser presentat en data 28 de març de 2003 i el de l'Ajuntament d'Aldaia en data 25 de setembre de 2003.
  
En aplicació del que estableix l'article 48.1.C en relació amb l'article 48.3, ambdós de la referida llei, correspon sotmetre el citat programa amb la documentació annexa i el pla de reforma interior a informació pública pel termini de 20 dies hàbils comptats a partir del dia següent a la publicació d'este anunci en el Diari Oficial de la Generalitat Valenciana. En anterioritat a la dita publicació, s'anunciarà esta en un diari no oficial d'àmplia difusió al terme de Quart de Poblet i Aldaia.
  
Durant este termini qualsevol persona podrà comparéixer a l'expressada notaria en dia hàbil i entre les 09.30 i les 13.30 en horari de matí i les 16.30 i les 19.30 en horari de vesprada, per a obtindre còpia de l'acta de protocol·lització dels citats documents o sol·licitar que se li exhibisca esta.
  
Així mateix, es fa constar la possibilitat de consultar a l'Ajuntament de Quart de Poblet o Aldaia les actuacions derivades de la documentació depositada en este i de presentar davant del primer d'estos, per a la seua incorporació a les dites actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu es podran consultar als servicis d'Urbanisme de l'Ajuntament de Quart de Poblet i Aldaia, els dies hàbils en horari d'oficines.
  
Les al·legacions que, si és procedent, es formulen, seran presentades davant de l'Ajuntament de Quart de Poblet, dirigides al Servici d'Urbanisme.
  
Si durant l'exposició al públic de la present iniciativa del programa per a l'actuació integrada, algú haguera iniciat una segona exposició d'una altra en competència amb aquella, correspondrà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, per mitjà del present edicte, segons allò que s'ha preceptuat pel paràgraf segon de l'article 48 en relació amb l'article 46, paràgrafs 4t i 5t, de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença l'endemà hàbil a la finalització del termini de 20 dies anteriorment indicat. Durant el dit termini podran formular-se les referides proposicions a l'Ajuntament de Quart de Poblet en horari d'oficines.
  
L'obertura de pliques no se celebrarà fins que una vegada acabat el termini per a presentar-les no s'acredite davant de l'ajuntament la realització del que es disposa en els apartats anteriors. Una vegada acreditat es realitzarà l'obertura i s'alçarà acta sota fe pública i davant de dos testimonis. Totes les actuacions podran ser objecte de consulta i al·legació pels interessats, durant els 10 dies següents a l'acte d'obertura de pliques.
  
El present anunci compleix amb la funció de notificació, de conformitat amb el que preveu l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de Vicente Sancho Ferrandis com a titular cadastral de la parcel·la 13 del polígon 8 del cadastre de rústica d'Aldaia, amb domicili fiscal desconegut.